Erbgħa u għoxrin ruħ inqabdu fuq ‘roller coaster’ li l-bieraħ weħlet f’nofs dawra f’amusement park fl-Istati Uniti. In-nies kienu fuq ir-‘roller coaster’ Joker’s Jinx fil-park Six Flags America f’Upper Marlboro, Maryland. Huma weħlu f’punt fejn kienu kważi 14-il metru maqtugħin minn l-art u ssejjħu l-ħaddiema tal-protezzjoni ċivili biex niżżluhom. Fi stqarrija uffiċjali tal-park qalu li ma weġġa ħadd u li r-roller coaster se tibqa’ magħluqa sakemm isiru l-investigazzjonijiet neċessarji li jistabilixxu x’wassal għal dan l-inċident.